2003

Rok 2003 (MMIII) bol kalendárny rok, ktorý v súlade s gregoriánskym kalendárom začal v stredu 1. januára a skončil v stredu 31. decembra.

Udalosti 
 1. február – raketoplán Columbia pri návrate do atmosféry zhorel a zahynula celá jeho sedemčlenná posádka
 2. február – Najväčšia redukcia železničnej osobnej dopravy na 25 regionálnych tratiach v dejinách novodobého Slovenska a následné ukončenie štrajku železničiarov 
 4. február – rozpadla sa Juhoslovanská zväzová republika
 28. február – Václav Klaus bol zvolený za českého prezidenta
 1. marec – vstúpila do platnosti Zmluva z Nice
 7. marec – španielsky astronóm José-Luis Ortiz Moreno objavil plutoid Haumea
 1. máj – USA a ich spojenci v Iraku ustanovili tzv. Dočasnú koaličnú správu
 2. jún – odštartovala európska kozmická sonda Mars Express
 27. jún – založený projekt wikiquote
 10. júl – založený projekt wikibooks
 18. júl – zverejnený návrh ústavy EÚ
 3. august – havária autobusu nad dedinkou Úhorná, pri ktorej zahynulo 12 ľudí
 11. august – nad mierovými jednotkami OSN v Kábule prevzalo kontrolu NATO
 11. až 14. september – tretia návšteva pápeža Jána Pavla II. na Slovensku
 27. september – odštartovala európska kozmická sonda SMART-1
 15. október – Čína vyslala do vesmíru svojho prvého tchajkonauta Jang Li-wej v lodi Šen-čou 5 
 24. október – Apple vydal novú verziu Mac OS X 10.3 (Panther)
 6. december – bol premenovaný projekt Wikisource
 13. december – bol zajatý Saddám Husajn

Nobelova cena 
 za fyziku: Alexej Alexejevič Abrikosov, Vitalij Lazarevič Ginzburg, Sir Anthony James Leggett
 za chémiu: Peter Agre, Roderick MacKinnon
 za medicínu: Paul Lauterbur, Sir Peter Mansfield
 za literatúru: John Maxwell Coetzee
 za mier: Širín Ebadi
 za ekonómiu: Robert F. Engle, Clive W. J. Granger

Narodenia 
 3. január – Greta Thunbergová, švédska environmentálna aktivistka
 7. december – Catharina-Amalia Holanská, najstaršia dcéra holandského kráľa Viliama Alexandra, dedička trónu

Úmrtia 

 1. január – Elena Lacková, slovenská spisovateľka (* 1921)
 12. január – Maurice Gibb, britský spevák, skladateľ a producent, člen skupiny Bee Gees (* 1949)
 12. január – Koloman Sokol, slovenský výtvarník, zakladateľ slovenskej i mexickej grafiky (* 1902)
 13. január – József Gyönyör, maďarský historik (* 1920)
 18. január – Richard Crenna, americký herec (* 1926)
 19. január – Vojtech Kondrót, slovenský básnik a prekladateľ (* 1940)
 24. január – Gianni Agnelli, taliansky podnikateľ, prezident Fiatu (* 1921)
 28. január – František Lukeš, slovenský kameraman (* 1921)
 29. január – Leslie Fiedler, americký literárny kritik (* 1917)
 30. január – Ján Piroh, slovenský dokumentarista, známy filmami s horolezeckou tematikou a cestopisnými reportážami (* 1946)
 1. február – Josef Einšpigl, česko-slovenský generál, bývalý zástupca veliteľa Východného vojenského okruhu (* 1929)
 1. február – posádka raketoplánu Columbia:
 Michael Philip Anderson, americký astronaut (* 1959)
 David McDowell Brown, americký astronaut (* 1956)
 Laurel Blair Salton Clarková, americká lekárka a astronautka (* 1961)
 Richard Douglas Husband, americký astronaut (* 1957)
 Kalpana Chawlová, indicko-americká astronautka, prvá indická žena vo vesmíre (* 1962)
 William Cameron McCool, americký astronaut (* 1961)
 Ilan Ramon, izraelský vojenský pilot, prvý izraelský astronaut (* 1954)
 13. február – Walter Whitman Rostow, americký ekonóm, politik a autor teórie štádií ekonomického rastu (* 1916)
 15. február – Miroslav Horníček, český herec, spisovateľ, dramatik, režisér, výtvarník, humorista, glosátor a divadelný teoretik (* 1918)
 18. február – Iser Harel, riaditeľ tajnej služby Mossad (* 1912)
 21. február – Karel Kosík, český filozof (* 1926)
 23. február – Robert King Merton, americký sociológ, systematizátor základných téz sociologického funkcionalizmu (* 1910)
 25. február – Alberto Sordi, taliansky herec (* 1920)
 27. február – Mária Vyvíjalová, slovenská historička (* 1921)
 3. marec – Václav Bahník, český prekladateľ talianskej a antickej literatúry (* 1918)
 3. marec – Horst Buchholz, nemecký herec (* 1933)
 4. marec – Ivan Stanislav, slovenský diplomat, novinár, spisovateľ, spevák a organizátor kultúrneho života (* 1939)
 9. marec – Vladimír Durdík ml., slovenský herec (* 1949)
 12. marec – Zoran Djindjić, srbský premiér, starosta Belehradu, dlhoročný opozičný politik, pôvodne filozof a publicista (* 1952)
 14. marec – Leopold Danihels, predstaviteľ slovenského exilu, predseda Svetového kongresu Slovákov (* 1923)
 16. marec – Lawrence Hugh Aller, americký astronóm (* 1913)
 20. marec – Jozef Vrablec, slovenský rímskokatolícky kňaz a teológ (* 1914)
 30. marec – Michael Jeter, americký herec (* 1952)
 2. apríl – Edwin Starr, americký soulový spevák (* 1942)
 12. apríl – Zdeněk Jirotka, český spisovateľ a fejtonista, autor humoristických románov a poviedok (* 1911)
 18. apríl – Edgar Frank Codd, britský informatik, preslávil sa kľúčovými príspevkami v teórii relačných databáz (* 1923)
 20. apríl – Bernard Katz, nemecko-britský lekár a biofyzik, nositeľ Nobelovej ceny za fyziológiu alebo medicínu (* 1911)
 21. apríl – Nina Simone, americká speváčka, skladateľka, klaviristka a pätnásťnásobná držiteľka Grammy Award (* 1933)
 25. apríl – Jozef Dubán, slovenský spevák a gitarista skupín Money Factor a Tublatanka (* 1964)
 3. máj – Jozef Feranec, slovenský rímskokatolícky biskup (* 1910)
 11. máj – Noel Redding, anglický rockový gitarista, basgitarista skupiny The Jimi Hendrix Experience (* 1945)
 14. máj – Kornel Brtko, slovenský rímskokatolícky kňaz (* 1915)
 16. máj – Constantin Dăscălescu, rumunský politik a štvrtý predseda Rady ministrov Rumunskej socialistickej republiky (* 1923)
 26. máj – Kathleen Winsorová, americká spisovateľka, autorka romantickej novely Večná Ambra (* 1919)
 27. máj – Luciano Berio, taliansky skladateľ (* 1925)
 28. máj – Oleg Grigorievič Makarov, sovietsky kozmonaut (* 1933)
 28. máj – Ilya Prigogine, belgický fyzik a chemik židovského pôvodu narodený v Rusku (* 1917)
 30. máj – Mickie Most, anglický hudobný producent
 9. jún – Kató Lombová, maďarská tlmočníčka a prekladateľka (* 1909)
 10. jún – Lobpön Cečhu, majster tibetského buddhizmu
 12. jún – Gregory Peck, americký filmový herec (* 1916)
 14. jún – Viktor Čársky, slovenský právnik, úradník, cestovateľ a protifašistický bojovník (* 1910)
 14. jún – Edward Forrest Moore, americký matematik a informatik (* 1925)
 15. jún – Hume Cronyn, americký filmový herec (* 1911)
 16. jún – Radovan Kaufman, slovenský paralympijský reprezentant v cyklistike (* 1978)
 16. jún – Georg Henrik von Wright, fínsky filozof (* 1916)
 21. jún – Hans Boesch, švajčiarsky spisovateľ (* 1926)
 26. jún – Marc-Vivien Foé, kamerunský futbalista (* 1975)
 26. jún – Doris Lundová, americká spisovateľka a umelkyňa (* 1919)
 29. jún – Semion Jakovlevič Braude, ukrajinský rádiofyzik a rádioastronóm (* 1911)
 29. jún – Katharine Hepburnová, americká herečka (* 1907)
 4. júl – Barry White, americký spevák (* 1944)
 7. júl – Charles P. Kindleberger, americký ekonóm (* 1910)
 27. júl – Bob Hope, americký herec, komik a spevák britského pôvodu (* 1903)
 31. júl – Milan Šavlík, slovenský architekt (* 1928)
 3. august – Gabo Zelenay, slovenský športový komentátor a redaktor (* 1922)
 4. august – Frederick Chapman Robbins, americký mikrobiológ a lekár, nositeľ Nobelovej ceny za fyziológiu a medicínu (* 1916)
 7. august – Bianchi Anderloni, taliansky automobilový dizajnér a podnikateľ (* 1916)
 8. august – Martha Chase, americká genetička (* 1927)
 8. august – Antonis Samarakis, grécky spisovateľ (* 1919)
 11. august – Armand Borel, švajčiarsky matematik (* 1923)
 12. august – Christian Boussus, francúzsky tenista (* 1908)
 18. august – Břetislav Novák, český matematik a univerzitný pedagóg (* 1938)
 20. august – Kálmán Janics, maďarský lekár a obhajca práv príslušníkov maďarskej menšiny (* 1912)
 23. august – John Geoghan, rímskokatolícky kňaz v bostonskej arcidiecéze, ktorý pohlavne zneužil veľké množstvo chlapcov (* 1935)
 28. august – Pavol Gábor, slovenský operný spevák (* 1932)
 28. august – Gejza Horák, slovenský jazykovedec a publicista (* 1919)
 29. august – Horace Welcome Babcock, americký astronóm (* 1912)
 29. august – Vladimír Vašíček, český maliar (* 1919)
 30. august – Charles Bronson, americký herec (* 1921)
 31. august – Pavel Tigrid, český spisovateľ, publicista a politik (* 1917)
 6. september – Elemír Rákoš, slovenský archivár a historik (* 1935)
 8. september – Leni Riefenstahlová, nemecká filmová režisérka, športová šampiónka, tanečnica, herečka a fotografka (* 1902)
 9. september – Edward Teller, americký fyzik maďarsko-židovského pôvodu, v USA je označovaný ako „otec vodíkovej bomby“ (* 1908)
 11. september – Anna Lindhová, švédska sociálnodemokratická politička (* 1957)
 11. september – John Ritter, americký herec (* 1948)
 12. september – Johnny Cash, americký country spevák (* 1932)
 12. september – Ludvík Černý, český komunistický politik a manažér, primátor hlavného mesta Prahy v čase Pražskej jari (* 1920)
 16. september – Pavel Kábrt, český hokejista (* 1978)
 25. september – Franco Modigliani, americký ekonóm talianskeho pôvodu (* 1918)
 26. september – Robert Palmer, britský spevák (* 1949)
 5. október – Neil Postman, americký mediálny teoretik, kultúrny kritik, pedagóg, profesor a redaktor (* 1931)
 5. október – Peter Ružička, slovenský informatik a matematik (* 1947)
 5. október – František Velecký, slovenský herec (* 1934)
 11. október – Ivan Alexander Getting, americký technik, ktorý sa zameriaval najmä na fyziku (* 1912)
 13. október – Bertram Brockhouse, kanadský fyzik (* 1918)
 19. október – Alija Izetbegović, bosniansky politik a islamský aktivista, prezident republiky Bosna a Hercegovina (1990 – 1992) (* 1925)
 20. október – Ľubomír Lipták, slovenský historik (* 1930)
 29. október – Hal Clement, americký spisovateľ science fiction a vedúci predstaviteľ podžánru hard science fiction (* 1922)
 9. november – Art Carney, americký herec (* 1918)
 11. november – Karol Ondreička, slovenský maliar, grafik, ilustrátor a pedagóg, profesor (* 1944)
 12. november – Jonathan Brandis, americký herec (* 1976)
 13. november – Kellie Waymire, americká herečka (Star Trek: Enterprise) (* 1967)
 17. november – Jiří Brabec, český klavirista, skladateľ, muzikant country hudby (* 1940)
 18. november – Michael Kamen, americký hudobný skladateľ (* 1948)
 21. november – Emil Pažický, slovenský futbalista (* 1927)
 3. december – David Hemmings, britský herec (* 1941)
 5. december – Yehoshua Lakner, izraelsko-švajčiarsky hudobný skladateľ s koreňmi na Slovensku (* 1924)
 5. december – Oľga Štepanovičová, slovenská zoologička – entomologička (* 1929)
 12. december – Hejdar Alijev, azerbajdžanský politik, prezident Azerbajdžanu (1993 – 2003) (* 1923)
 17. december – Karol L. Zachar, slovenský herec a režisér (* 1918)
 19. december – Hope Lange, americká herečka (* 1931)
 20. december – Zoltán Weigl, slovenský kameraman (* 1955)
 27. december – Alan Bates, britský herec (* 1934)
 30. december – Vladimir Osipovič Bogomolov, ruský spisovateľ (* 1926)

Software 
 Microsoft Windows Server 2003

 
 2003